google/wiki40b huggingface dataset:
จูริ

ประวัติตามท้องเรื่อง

จูริ ฝึกวิชาเทควันโด้เมื่ออายุได้ 15 ปี บิดาของเธอเป็นนักกฎหมายในองค์กรอาชญากรรม และจูริได้สูญเสียบิดาพร้อมกับตาซ้ายของเธอในภายหลัง ทางองค์กร S.I.N.จึงได้มอบดวงตาใหม่ให้กับเธอ ซึ่งมีระบบพลังแห่งฮวงจุ้ยแฝงอยู่ และดูเหมือนว่าคู่ปรับคนสำคัญของเธอคือ เวก้า ผู้เป็นหัวหน้าองค์การชาโดลู รวมไปจนถึง ชุนลี กับแคมมี่ ซึ่งเป็นตัวละครเพศหญิงจากเกมเดียวกัน ทั้งนี้ รูปแบบบางส่วนของจูริ ดูคล้ายกับ โจลีน ซึ่งเป็นตัวละครเอกจากการ์ตูนเรื่อง โจโจ้ ล่าข้ามศตวรรษ ภาค Stone Ocean โดยทั้งคู่ต่างไว้มวยผมทรงเดียวกัน นอกเหนือไปกว่านั้น โจลีนมีสิ่งประดับเป็นผีเสื้อ ในขณะที่จูริมีสิ่งประดับเป็นแมงมุม
ชาตรี โสภณพนิช

ประวัติ

ชาตรีเกิดเมื่อวันที่ 28 กุมภาพันธ์ พ.ศ. 2477 ที่ประเทศไทยเป็นบุตรคนที่ 2 จากทั้งหมด 9 คนของ ชิน โสภณพนิช ผู้ก่อตั้งธนาคารกรุงเทพชาตรีจบการศึกษาด้านเศรษฐศาสตร์จากฮ่องกงและด้านการธนาคารจากอังกฤษและได้เริ่มต้นทำงานที่ธนาคาร Bank of London ก่อนจะเดินทางกลับประเทศไทย
เมื่อเดินทางถึงประเทศไทยชาตรีได้เข้าทำงานที่บริษัท เอเชียทรัสต์ เมื่อ พ.ศ. 2501 และเข้าทำงานที่ธนาคารกรุงเทพเมื่อวันที่ 1 ตุลาคม พ.ศ. 2502 โดยเลื่อนตำแหน่งสูงขึ้นเรื่อย ๆ ก่อนจะได้รับการแต่งตั้งให้เป็นกรรมการผู้จัดการใหญ่คนที่ 4 ของธนาคารกรุงเทพสืบต่อจากนาย บุญชู โรจนเสถียร เมื่อ พ.ศ. 2523 โดยดำรงตำแหน่งนี้นานถึง 12 ปีก่อนจะส่งต่อตำแหน่งให้กับนาย ชาติศิริ โสภณพนิช ผู้เป็นบุตรชายคนโตเมื่อ พ.ศ. 2535 และได้ขึ้นดำรงตำแหน่งประธานและประธานกรรมการเมื่อเดือนพฤศจิกายนปีเดียวกันนอกจากนี้นายชาตรียังได้ดำรงตำแหน่งสำคัญ ๆ ทั้งในประเทศและต่างประเทศ

ถึงแก่อนิจกรรม

ชาตรีถึงแก่อนิจกรรมเมื่อวันอาทิตย์ที่ 24 มิถุนายน พ.ศ. 2561 เวลา 20.00 น. ที่ โรงพยาบาลบำรุงราษฎร์ ด้วยโรคชรา สิริอายุได้ 84 ปี โดยจัดพิธีศพที่โบสถ์พระมหาไถ่ซอยร่วมฤดีก่อนจะเคลื่อนศพไปฝังยังสุสานวัดนักบุญนิโคลัส พัทยา จังหวัดชลบุรีในวันจันทร์ที่ 2 กรกฎาคม พ.ศ. 2561
ภัทลดา กุลภัคธนภัทร์

มิสไทยแลนด์เวิลด์ 2016

มิลค์ ภัทลดา ได้เข้าร่วมประกวดมิสไทยแลนด์เวิลด์ 2559 โดยได้หมายเลขประจำตัว คือ หมายเลข 15 โดยมิลค์สามารถคว้าตำแหน่งรองอันดับ 1 ไปครอง พร้อมด้วยรางวัลมิสท็อปโมเดล โดยผู้ชนะในปีนั้นคือจิณณ์ณิตา บุดดี ณ ห้องแกรนด์ บอลลูม โรงแรมแกรนด์ ไฮแอท เอราวัณ

มิสเวิลด์ 2017

ในวันที่ 26 มิถุนายน 2560 บริษัท บีอีซี-เทโร เอ็นเตอร์เทนเมนท์ จำกัด (มหาชน) ผู้ได้รับลิขสิทธิ์ในการจัดประกวดมิสไทยแลนด์เวิลด์ ได้เปิดตัว มิลค์ น.ส.ภัทลดา กุลภัคธนภัทร์ รองอันดับ 1 มิสไทยแลนด์เวิลด์ 2016 ทำหน้าที่ตัวแทนประเทศไทยเข้าร่วมประกวด “มิสเวิลด์ 2017” ที่จะจัดขึ้นช่วงปลายปี 2560 ที่สาธารณรัฐประชาชนจีน.
ดาวยูเรนัส

โครงสร้างภายใน

บรรยากาศชั้นนอก ประกอบด้วยไฮโดรเจน และฮีเลียม เป็นส่วนใหญ่ แต่ลึกลงไปชั้นในมีส่วนประกอบของ แอมโมเนีย มีเทน ผสมอยู่ด้วย ดาวยูเรนัสแผ่ความร้อนออกจากตัวดาวน้อยมาก อาจจะเป็นเพราะภายในดาวไม่มีการยุบตัวแล้ว หรืออาจมีบางอย่างได้ปิดกั้นไว้แต่ก็ยังไม่ทราบอย่างแน่ชัด  นักดาราศาสตร์คาดว่า แกนของดาวยูเรนัส มีลักษณะคล้ายกับดาวเสาร์และดาวพฤหัสบดี ถัดมาเป็นแกนชั้นนอกที่เต็มไปด้วยแอมโมเนียและมีเทน ซึ่งทำให้เรามองดาวยูเรนัสมีลักษณะเป็นสีฟ้า

คาบการหมุนรอบดวงอาทิตย์

ดาวยูเรนัสโคจรรอบดวงอาทิตย์ใช้เวลา 84 ปี แกนของดาวทำมุมกับระนาบระบบสุริยะถึง 98 องศา  ทำให้ฤดูกาลบนดาวยาวนานมาก คือ ด้านหนึ่งจะมีฤดูหนาว 42 ปี และอีกด้านจะร้อนนาน 42 ปี  และบางที่บนดาวพระอาทิตย์จะไม่ตกเลยตลอด 42 ปี และบางที่ก็จะไม่ได้รับแสงเลยตลอด 42 ปี  ที่ระยะนี้ พลังงานความร้อนจากดวงอาทิตย์แผ่มาน้อยมาก จึงทำให้กลางวันและกลางคืนของดาวยูเรนัสมีอุณหภูมิต่างกัน 2 องศาเซลเซียสเท่านั้น ทั้งนี้การหมุนรอบตัวเองของดาวยูเรนัสยังตรงข้ามกับดาวเคราะห์ดวงอื่น ๆ คือหมุนไปในทิศตามเข็มนาฬิกาเหมือนกันกับดาวศุกร์

ดวงจันทร์บริวาร

ที่ค้นพบแล้วมีทั้งหมด 27 ดวง  5 ดวงหลัก คือ มิแรนดา (Miranda) แอเรียล (Ariel) อัมเบรียล (Umbriel) ทิทาเนีย (Titania) และโอเบอรอน (Oberon) ดวงจันทร์ทิทาเนียและโอเบอรอนพบโดยเฮอร์เชล 6 ปี หลังจากที่ค้นพบดาวยูเรนัส ส่วนแอเรียลและอัมเบรียลพบโดยวิลเลียม ลาสเชลล์

วงแหวน

วงแหวนของดาวยูเรนัสมีความมืดมาก ผิดกับวงแหวนที่สว่างของดาวเสาร์ ถ้าไม่มองด้วยกล้องโทรทรรศน์ก็จะมองไม่เห็น วงแหวนของดาวยูเรนัสถูกพบโดยหอดูดาวแอร์บอร์นในปี 1977 ซึ่งเป็นยานชนิดพิเศษที่นำกล้องโทรทัศน์ไปด้วย นักดาราศาสตร์บนเครื่องบินเฝ้ามองดูดาวยูเรนัสเมื่อมีดาวฤกษ์เคลื่อนไหวมาตรงข้ามหน้าของมัน ยานวอยเอเจอร์ 2 มองดูที่วงแหวนเมื่อมันบินผ่านดาวยูเรนัส วงแหวนของดาวยูเรนัสจะแคบ วงแหวนที่กว้างที่สุดคือช่องว่างที่ใหญ่ซึ่งประกอบไปด้วยก้อนฝุ่น ยานวอเยเจอร์พบส่วนโค้งบางอย่าง ซึ่งเป็นส่วนของวงแหวนที่ไม่สมบูรณ์ วงแหวนของดาวยูเรนัสประกอบด้วยชิ้นน้ำแข็งมืดที่เคลื่อนไหว น้ำแข็งประกอบด้วยมีเทนแข็ง ชิ้นส่วนของมันอาจจะชนกันและทำให้เกิดฝุ่นที่อยู่ในช่องว่างระหว่างวงแหวน
ควิโนโลน

ควิโนโลน (อังกฤษ: Quinolone) เป็นกลุ่มยาปฏิชีวนะ สามารถออกฤทธิ์ได้อย่างกว้างขวาง ใช้รักษาโรคติดเชื้อต่างๆ ถูกค้นพบในปี พ.ศ. 2508 ซึ่งเดิมใช้รักษาโรคติดเชื้อในระบบทางเดินปัสสาวะ

การออกฤทธิ์

ยาในกลุ่มควิโนโลนสามารถออกฤทธิ์ยับยั้งการคลายตัวของสารดีเอ็นเอในแบคทีเรีย ทำให้เชื้อแบคทีเรียเหล่านั้นไม่สามารถทำการสืบพันธุ์ได้ ตัวยายังสามารถช่วยให้เม็ดเลือดขาวทำงานดีขึ้น ส่งผลให้ภูมิต้านทานของร่างกายทำงานอย่างมีประสิทธิภาพมากขึ้น
สโมสรฟุตบอลเลสเตอร์ซิตีในฤดูกาล 2016–17

ยูฟ่าแชมเปียนส์ลีก

เลสเตอร์ซิตี ได้สิทธิ์ผ่านเข้ามาเล่นสำหรับรอบแบ่งกลุ่มของ ยูฟ่าแชมเปียนส์ลีก ฤดูกาล 2016–17 โดยการชนะเลิศ พรีเมียร์ลีก ฤดูกาล 2015–16.  นี่ถือเป็นการมีส่วนร่วมครั้งแรกของพวกเขาในการแข่งขันรายการนี้. ในฐานะแชมป์จากอังกฤษ, สโมสรอยู่ในโถที่ 1 สำหรับการจับสลากรอบแบ่งกลุ่ม.
ศิริพร แก้วดวงงาม

ประวัติ

ศิริพร แก้วดวงงาม เข้าแข่งขันวินเซิร์ฟในวินด์เซิร์ฟในโอลิมปิกเยาวชนฤดูร้อน 2010 ประเภทเทคโน 293 โดยเธอขึ้นนำเป็นที่ 1 ได้ตั้งแต่เรซที่ 6 และได้รับเหรียญทองจากการแข่งขันดังกล่าว จากนั้น เธอได้เข้าแข่งขันในรายการกีฬาวินด์เซิร์ฟในเอเชียนบีชเกมส์ 2010 ณ ประเทศโอมาน ที่ซึ่งเธอได้รับรางวัลเหรียญทอง และในเดือนกรกฎาคม พ.ศ. 2554 เธอได้เข้าแข่งขันวินด์เซิร์ฟเยาวชนชิงแชมป์โลก ณ เมืองซาดาร์ ประเทศโครเอเชีย ที่ซึ่งเธอสามารถครองตำแหน่งรองชนะเลิศจากการแข่งขันดังกล่าว รวมทั้งเธอยังได้เข้าแข่งขันซีเกมส์ 2011 ในเดือนพฤศจิกายน พ.ศ. 2555 ที่ประเทศอินโดนีเซีย ซึ่งเธอได้ทำการฝึกซ้อม และประสบปัญหาโดยวินเซิร์ฟของเธอเกิดรอยร้าว อย่างไรก็ตามทางทีมผู้ฝึกสอนจากประเทศไทยได้จัดเตรียมอุปกรณ์อะไหล่ทดแทนที่มสมทบในภายหลัง และจากการแข่งขัน ศิริพรเป็นผู้ชนะเหรียญทองในรุ่นอาร์เอส:เอ็กซ์หญิง รวมถึงในเดือนธันวาคมของปี้เดียวกันนี้ เธอได้เข้าแข่งขันรายการวินด์เซิร์ฟรุ่นอาร์เอส:เอ็กซ์หญิงชิงแชมป์โลก ซึ่งเป็นส่วนหนึ่งของการแข่งขันเรือใบและวินด์เซิร์ฟรายการ เพิร์ธ 2011 ไอเอสเอเอฟเซลลิงเวิลด์แชมเปี้ยนชิพ เพื่อคัด 20 อันดับแรกสู่การแข่งขันโอลิมปิกฤดูร้อน 2012 ที่กรุงลอนดอน ซึ่งเธอได้รับการจัดอันดับประเทศ อยู่ในอันดับที่ 22
อย่างไรก็ตาม เธอได้เข้าแข่งในรายการพัทยาซิตี้เอเชียนวินเซิร์ฟวิงแชมเปี้ยนชิพ 2012 ที่พัทยา ซึ่งในวันที่ 25 มกราคม พ.ศ. 2555 เธออยู่ในอันดับที่ 1 ของเรซที่ 4 และ 5 จากนั้น ในวันที่ 27 เธอยังคงนำเป็นที่ 1 ในเรซที่ 6 ส่วนวันที่ 28 เธอสามารถเข้าเส้นชัยได้เป็นคนแรก และในวันที่ 29 เธอได้ตำแหน่งแชมป์ ในประเภทอาร์เอส:เอ็กซ์เยาวชนหญิง ของรายการดังกล่าว ในเดือนมิถุนายนของปีเดียวกัน เธอเข้าแข่งขันรายการเอเชียนบีชเกมส์ 2010 ที่ไห่หยาง แต่ประสบเหตุจากการถูกเรือแข่งของเกาหลีใต้ซึ่งจอดอยู่ริมหาดถูกคลื่นซัดจนเรือแข่งล้มทับแผ่นหลังข้างซ้ายจนได้รับบาดเจ็บ
ในเดือนกรกฎาคม พ.ศ. 2555 ศิริพรเข้าแข่งขันรายการวินด์เซิร์ฟเยาวชนชิงแชมป์โลก ที่ดับลิน ประเทศไอร์แลนด์ โดยเธอยังคงมีอาการเจ็บหลังจากการแข่งขันรายการก่อน และมีเวลาฝึกซ้อมก่อนแข่งเพียง 2 วัน ซึ่งภายหลังจากการแข่ง 2 เรซ เธออยู่ในอันดับที่ 7 ส่วนในเรซที่ 7 ได้เกิดมีพายุฝนรุนแรงจนทำให้เสาวินเซิร์ฟหักกลางทะเล ส่งผลให้เธอตกลงมาอยู่ในอันดับที่ 10 จากนั้น อาการบาดเจ็บที่แผ่นหลังของเธอได้กำเริบอีกครั้ง โดยในเรซที่ 9 เธอยังคงอยู่ในอันดับที่ 10 และศิริพรยังเข้าแข่งขันวินเซิร์ฟอาร์เอส:เอ็กซ์เยาวชนชิงชนะเลิศแห่งเอเชีย 2012 ที่ประเทศไต้หวัน ในวันที่ 24 ตุลาคมของปีเดียวกันนี้ โดยเธอสามารถขยับจากอันดับที่ 13 มาอยู่ในอันดับที่ 12 ครั้นเมื่อจบเรซที่ 13 ในวันที่ 26 ตุลาคม เธอได้ขยับขึ้นมาอยู่ในอันดับที่ 11
กันแคนน่อน

RX-77-1A กันแคนน่อน A

รูปแบบดั้งเดิมของกันแคนน่อน มีเกราะที่หนาทำให้การขับเคลื่อนต่ำกว่าที่ควร ซึ่งปัญหานี้ได้รับการแก้ไขเมื่อปรับรูปแบบเป็นกันแคนน่อน กันแคนน่อน Aเป็นส่วนหนึ่งของดีไซน์ต้นฉบับโมบิลสูทคอลลเคชั่นของคุนิโอะ โอคาวาระ ออกแบบโดยคุนิโอะ โอคาวาระ

RX-77-3 กันแคนน่อนรุ่นติดตั้งอาวุธหนัก

กันแคนน่อนที่เน้นการใช้งานแบบเดี่ยวแทนการเป็นหน่วยสนับสนุนโดยปรับปรุงเกราะและอาวุธที่ติดตั้งให้ดีขึ้น กันแคนน่อนรุ่นติดตั้งอาวุธหนักเป็นส่วนหนึ่งของดีไซน์ต้นฉบับโมบิลสูทวาริเอชั่น ออกแบบโดยคุนิโอะ โอคาวาระ

RX-77-4 กันแคนน่อนทูว์

กันแคนน่อนที่ใช้บีมแคนน่อนติดเซ็นเซอร์เล็งเป้าแทนปืนใหญ่แฝด เนื่องจากไม่ต้องแบกน้ำหนักของกระสุนปืนใหญ่ กันแคนน่อนทูว์จึงมีความคล่องตัวสูงกว่ารุ่นก่อนหน้านี้มาก กันแคนน่อนทูว์เป็นส่วนหนึ่งของดีไซน์ต้นฉบับโมบิลสูทวาริเอชั่น ออกแบบโดยคุนิโอะ โอคาวาระ
ไรอัน ทอมัส (นักฟุตบอล)

ทีมชาติ

ไรอันลงเล่นให้กับทีมชาตินิวซีแลนด์ครั้งแรกในนัดที่แพ้ญี่ปุ่น 2–4 เมื่อเดือนมีนาคม ค.ศ. 2014 ต่อมาเขาได้ลงเล่นนัดที่สองในการพบกับแอฟริกาใต้ เมื่อวันที่ 30 พฤษภาคม ค.ศ. 2014 และไรอันทำประตูแรกในนามทีมชาติเมื่อวันที่ 28 มีนาคม ค.ศ. 2017 นัดที่เอาชนะฟีจี 2–0
จิไรยะ (นารุโตะ)

ประวัติ

จิไรยะ ศิษย์ของ โฮคาเงะรุ่นที่ 3 (ซารุโทบิ ฮิรุเซ็น) พร้อมกับ โอโรจิมารุ และ ซึนาเดะ ที่รู้จักในชื่อ สามนินจาในตำนาน
ในวัยเด็ก ใช้คาถาอัญเชิญที่โฮคาเงะรุ่นที่ 3 ทำให้ดูซี้ซั้วโดยที่ยังไม่ได้ทำสัญญาสัตว์อัญเชิญ จนถูกย้ายไปมิติไปติดอยู่ที่ภูเขาเมียวโบคุ จึงไปฝึกวิชาเซียนกบกับทำสัญญากับกบแบบไปกลับเรื่อยมา จึงได้รับคำทำนายว่า ศิษย์ของตนจะเปลี่ยนแปลงโลกนินจา ตนจึงเริ่มออกพเนจรเพื่อเติมเต็มประสบการณ์ในชีวิตของเขา ได้แต่งหนังสืออ่าจึ๋ยๆ ไปด้วย
ในสงครามโลกนินจาครั้งที่ 2 ในช่วงปลายสงคราม คือครูชั่วคราวของผู้ก่อตั้งแสงอุษาได้แก่ นางาโตะ (เพน)โคนัน และ ยาฮิโกะ (เพน วิถีสววรรค์)แห่งหมู่บ้านอาเมะงาคุเระ 3 ปี ก่อนจะกลับหมู่บ้านโคโนฮะ ได้เขียนหนังสือเขีนกับวิถีนินจาตามคำนายของเซียนกบ กับเขียนท้ายเล่มว่า ได้ไอเดียชีวิตมาจากนางาโตะอีกที กับฝากฝังต้นฉบับให้กับนางาโตะ เล่มนึง
ต่อมาคือครูนำทีม โฮคาเงะรุ่นที่ 4 (นามิคาเสะ มินาโตะ)กับลูกศิษย์ที่ไม่ปรากฏนามอีก 2 คน หลังจบสงครามโลกนินจาครั้งที่ 3(กำเนิดคาคาชิเนตรวงแหวนวีระบุรุษที่สะพานคันนาบิ) ทางตนพอกลับโคโนะไปเยี่ยมมินาโตะ ถูกชมเรื่องหนังสือ จึงขอมาตั้งชื่อลูก ตนจึงยอม กับบอกลา ช่วงมีการเลือกโฮคาเงะรุ่นที่ 4 ตนถูกเลือกให้เ็นก็ออกพเนจรไปก่อน
พอมินาโตะตาย ได้รับกุญแจปลดผนึก 8 วิถีมาจึงเก็บไว้กับตัวตลอดมา พอโอโรจิมารุ หมดผิดกลายเป็นินจาถอนตัว ตนก็คิดที่จะเตือนให้กลับตัวกลับหมู่บ้านแต่ล้มเหลว โดยหวังว่าซักวัโอโรจิมารุจะกลับมา
พอกลับมาโคโนฮะ พบนารูโตะ(อายุ12ปี)ขณะฝึกวิชาเพื่อสอบจูนินรอบสุดท้าย จึง่วยฝึกรีดเร้นจักระ โดยตนแต่งหนังสือ สวรรค์รำไร หรือ อะจึ๋ยสวรรค์รำไร กับถูกตั้งฉายาว่า "เซียนลามก"  จากนารูโตะ พอนารูโตะฝึกคาถาอัญเชิญสำเร็จก็จากไป พอหลังจบงานศพโฮคาเงะรุ่นที่ 3 ตนกลับมากับปฏิเสธการเป็นโฮคาเงะ จึงพานารูโตะออกตามหาซึนาเดะ โดยฝึกนารูโตะให้ใช้กระสุนวงจักร กับถูกแสงอุษาไล่ล่าทีนึง
พอหลังจากที่นารูโตะร่วมทำภารกิจพาซาสึเกะกลับหมู่บ้านล้มเหลว ตนพารูโตะออกพเนจรไปฝึกอีกครั้งตลอด 3 ปี มีช่วงนึงฝึกนารูโตะควบคุมคุรามะ(9หาง) แต่ล้มเหลว เพราะนารูโตะคลั่งตอนมี 4 หาง ตนเกือบตายในชีวิต รอบที่ 2 คือแผลเป็นหลุมที่อก(รอบแรกเกิดจากไปแอบดูผู้หญิงอาบน้ำแล้วโดนซึนาเดะทำร้ายจนการไปช่วงนึง)
จิไรยะมีงานอดิเรกคือแอบดูผู้หญิงอาบน้ำเป็นประจำ แม้แต่ในขณะที่นารูโตะกำลังลำบาก (สำหรับเป็นข้อมูลในหนังสือสวรรค์รำไร)
หลังจากทีม"งู"ของซาสึเกะ และทีมโคโนะฮะได้ออกเคลื่อนไหวเพื่อหาตัวอุจิวะ อิทาจิ ได้ลักลอบเข้าหมู่บ้านอาเมะงาคุเระได้สำเร็จ เขาได้ต่อสู้กับเพน หรือ นางาโตะ ซึ่งมีถึง 6 ร่าง โดยครั้งนี้เขาได้เผยร่างเซียนออกมาสู้กับเพน และในขณะที่ได้รู้ถึงร่างจริงของเพน เขาก็ได้โดนเพนโจมตีที่ลำคอทำให้เป็นใบ้ กับถูกฆ่าตาย ศพจมลงทะเล แต่ได้ทิ้งข้อความก่อนตายเกี่ยวกับตัวจริงของเพนไว้ที่หลังของผู้เฒ่ากบ กับฝากกุญแจผนึก 8 วิถีให้ฝากให้นารูโตะอีกที
สาวิตต์ โพธิวิหค

ประวัติ

สาวิตต์ โพธิวิหค หรือที่รู้จักกันในนาม ดร.สาวิตต์ โพธิวิหค เกิดวันที่ 19 สิงหาคม พ.ศ. 2488 เป็นบุตรของพลอากาศเอกสวัสดิ์ และนางอุไร โพธิวิหค (คงพันธุ์)  สำเร็จการศึกษาระดับปริญญาตรี จากสถาบันเอ็มไอที ประเทศสหรัฐอเมริกา ในปี พ.ศ. 2510 จากนั้นจึงได้เข้าศึกษาต่อระดับปริญญาโท ที่มหาวิทยาลัยฮาร์วาร์ด ประเทศสหรัฐอเมริกา และปริญญาเอก ณ มหาวิทยาลัยแห่งเดียวกัน จนสำเร็จการศึกษาเป็นดุษฎีบัณฑิต ในปี พ.ศ. 2516

การทำงาน

สาวิตต์ โพธิวิหค เริ่มเข้าสู่งานการเมืองโดยการเป็นที่ปรึกษานายกรัฐมนตรี ในปี พ.ศ. 2519 เป็นเลขานุการ รัฐมนตรีว่าการกระทรวงอุตสาหกรรม (เกษม จาติกวณิช) ในปี พ.ศ. 2520 จากนั้นได้ลงสมัครเป็นสมาชิกสภาผู้แทนราษฎร กรุงเทพมหานคร ในปี พ.ศ. 2535/2 เป็นครั้งแรก และได้รับตำแหน่งรัฐมนตรีประจำสำนักนายกรัฐมนตรี ในปี พ.ศ. 2535-2538 และปี พ.ศ. 2540-2543 รวมทั้งสิ้น 2 สมัย
ในการเลือกตั้ง พ.ศ. 2544 ได้รับเลือกตั้งเป็นสมาชิกสภาผู้แทนราษฎร แบบบัญชีรายชื่อ พรรคประชาธิปัตย์
วงศ์นกยาง

ความเชื่อ

นกยาง หรือ นกกระยาง เป็นนกที่ปรากฏอยู่ในความเชื่อร่วมของชาวเอเชียหลายชนชาติ ที่เกี่ยวข้องหรือเกี่ยวพันกับพิธีศพหรือความตาย โดยชาวญี่ปุ่นเรียกว่า "ตันโจะ" (ญี่ปุ่น: 丹頂; อันเป็นชื่อร่วมกับนกกระเรียนมงกุฎแดง) เชื่อว่าเป็นนกที่เป็นพาหนะนำพาดวงวิญญาณผู้ตายไปสู่สัมปรายภพ หรือหลักฐานทางโบราณคดีของเวียดนาม ย้อนไปในยุควัฒนธรรมดงเซินเมื่อ 2,500 ปีก่อน ปรากฏรูปนกในกลองมโหระทึก เชื่อกันว่าเป็นนกยาง (บ้างก็ว่าเป็นนกกระเรียน)
ในความเชื่อของชาวโตบา กลุ่มปฐมชาติของเกาะซาโมเซอร์ ในเกาะสุมาตรา อินโดนีเซีย มีการเก็บศพไว้ภายในอาคารที่มีรูปทรงคล้ายบ้าน เรียกอาคารนี้ว่า "โจโร" (joro) จากภาพถ่ายเก่าปี ค.ศ. 1920 ปรากฏลักษณะของอาคารนี้มีห้องเป็นรูปสี่เหลี่ยม ยกพื้นเรือนสูง และบนหลังคามีโลงศพจำลอง และมีนกสองตัวยืน เรียกว่า "มานุก-มานุก" (manuk-manuk) มีหน้าที่ปกป้องดวงวิญญาณของผู้ตายตลอดการเดินทางไปสู่โลกหน้า เชื่อกันว่าเป็นนกกระยาง
ศาสนาโซโรอัสเตอร์

ศาสนาโซโรอัสเตอร์ (อังกฤษ: Zoroastrianism) เป็นศาสนาและปรัชญาศาสนาอิหร่านเอกเทวนิยมโบราณอย่างหนึ่ง เคยเป็นศาสนาแห่งรัฐจักรวรรดิอะคีเมนิด พาร์เธียและแซสซานิด ประมาณจำนวนศาสนิกโซโรอัสเตอร์ทั่วโลกปัจจุบันอยู่ระหว่างประมาณ 145,000 คนเมื่อประมาณ ค.ศ. 2000 ถึง 2.6 ล้านคนในการประมาณหลัง ๆ 
ศาสนาโซโรอัสเตอร์เกิดในภูมิภาคตะวันออกของจักรวรรดิเปอร์เซียโบราณ เมื่อนักปรัชญาศาสนา โซโรอัสเตอร์ ปรับปวงเทพเจ้า (pantheon) อิหร่านช่วงต้นให้ง่ายขึ้นเป็นสองฝ่ายค้านกัน คือ Spenta Mainyu ("วิสัยจิตก้าวหน้า") และ Angra Mainyu ("วิสัยจิตทำลายล้าง") ภายใต้พระเป็นเจ้าพระองค์เดียว อาหุรามัสดา (Ahura Mazda, "ภูมิปัญญาสว่าง")
ความคิดของโซโรอัสเตอร์นำสู่ศาสนาทางการซึ่งใช้ชื่อของเขาเมื่อราวศตวรรษที่ 6 ก่อนคริสตกาล และมีอิทธิพลต่อศาสนาอื่นต่อมาซึ่งรวมศาสนายูดาห์ ศาสนาคริสต์ ศาสนาอิสลาม และไญยนิยม
ทากิงาวะ คาซุมาสึ

ทากิงาวะ คาซุมาสึ  (滝川 一益,ค.ศ.1525 – 21 ตุลาคม ค.ศ. 1586) เป็นที่รู้จักในนาม ซากอนโชเง็น (左近将監) เป็นซามูไรในสังกัดของโอดะ โนบุนากะ ลูกชายที่แท้จริงของเขา คือ โทชิมาสึ ซึ่งต่อมาได้ถูกเลี้ยงดูโดย มาเอดะ โทชิฮิสะ และ มาเอดะ โทชิอิเอะ
บ้านเกิดของเขาอยู่ในจังหวัดโอมิ เมื่อโนบุนากะได้เข้าเมืองเกียวโตก็ได้แต่งตั้งให้ทากิงาวะเป็นคันโตคันเร และเป็นเจ้าเมืองที่จังหวัดโคสุเกะ ดังนั้นเขาจึงได้เป็นหูเป็นตาสองส่องเกี่ยวกับตระกูลโฮโจ

บั้นปลายชีวิต

ทากิงาวะตัดสินใจละทิ้งสงครามแล้วออกบวช เขาเสียชีวิตในปี ค.ศ.1586
เซราฟิม โทโดรอฟ

เซราฟิม โทโดรอฟ (อังกฤษ: Serafim Todorov, บัลแกเรีย: Серафим Тодоров) นักมวยสากลสมัครเล่นชาวบัลแกเรีย คู่ชิงเหรียญทองโอลิมปิกที่แอตแลนต้าของ สมรักษ์ คำสิงห์ เกิดเมื่อวันที่ 6 กรกฎาคม ค.ศ. 1969 ที่เมืองปาซาร์จีก ประเทศบัลแกเรีย มีชื่อเต็มว่า เซราฟิม ซีเมโอนอฟ โทโดรอฟ (Serafim Simeonov Todorov, Серафим Симеонов Тодоров)
เซราฟิม โทโดรอฟ เมื่อแข่งขันโอลิมปิก ได้จับสลากอยู่คนละสายกับสมรักษ์ ทั้งคู่จึงไม่มีโอกาสได้เจอกัน จนกระทั่งถึงรอบชิงชนะเลิศ โดยในรอบรองชนะเลิศนั้น โทโดรอฟ ต้องพบกับ ฟลอยด์ เมย์เวทเธอร์ จูเนียร์ นักมวยชาวอเมริกันเจ้าภาพ ซึ่งเป็นความหวังของทีมมวยสหรัฐด้วยในรุ่นเฟเธอร์เวทนี้ โดยการพบกันของทั้งคู่ ปรากฏว่า โทโดรอฟ เป็นฝ่ายเอาชนะ เมย์เวทเธอร์ ไปได้อย่างเฉียดฉิว 10-9 หมัด ซึ่งทางฝ่ายเมย์เวทเธอร์ได้ประท้วงผลการตัดสิน แต่ไร้ผล ส่งผลให้โทโดรอฟผ่านเข้าไปชิงชนะเลิศกับสมรักษ์ คำสิงห์ ของไทยต่อไป (ซึ่งในพิธีขึ้นรับเหรียญในเวลาต่อมา เมย์เวทเธอร์ก้มหน้าตลอด เป็นการแสดงออกว่าไม่พอใจในผลตัดสิน)
ในวันชิงชนะเลิศนั้น เซราฟิม โทโดรอฟ อยู่ในมุมน้ำเงิน เมื่อระฆังยกแรกเริ่มขึ้น นักมวยทั้งคู่ต่างจดจ้องกัน เนื่องจากเป็นนักมวยที่มีสไตล์การชกคล้ายคลึงกัน คือ เป็นมวยที่คอยจังหวะ 2 ทั้งคู่ จึงคาดหมายว่า จะเป็นการชกที่ออกหมัดกันน้อย ซึ่งก็เป็นไปตามที่คาดหมายไว้จริง ๆ และก็เป็นฝ่ายโทโดรอฟที่ออกหมัดนำสมรักษ์ไปได้ก่อน 0-1 หมัด ซึ่งเป็นครั้งแรกและครั้งเดียวของโทโดรอฟที่สามารถทำคะแนนำสมรักษ์ไปได้ หลังจากนั้นสมรักษ์เมื่อทำคะแนนคืนได้และนำมาตลอด จนกระทั่งชนะไปในที่สุด 8-5 หมัด โดยเมื่อขึ้นยก 2 ในช่วงกลางยก ที่ข้อศอกซ้ายของสมรักษ์เกิดเป็นแผลถลอก เลือดไหลซิบ ๆ แต่ก็ไม่เป็นผลอะไรกับการชก 
หลังจากนั้นโทโดรอฟได้หันมาชกมวยสากลอาชีพในปี ค.ศ. 1998 ในรุ่นไลต์เวท และได้แขวนนวมไปในปี ค.ศ. 2003 มีสถิติการชกทั้งหมด ชนะ 5 ครั้ง แพ้ 1 ครั้ง และชนะน็อก 1 ครั้ง โดยไม่เคยขึ้นชกชิงแชมป์ใด ๆ 
ปัจจุบัน โทโดรอฟมีสภาพความเป็นอยู่ที่ยากลำบาก โดยได้รับเงินช่วยเหลือจากรัฐบาลบัลแกเรียเพียงเดือนละ 500 ยูโร ซึ่งไม่พอต่อค่าใช้จ่าย
เจ้าชายหลุยส์แห่งเคมบริดจ์

พระประวัติ

เจ้าชายหลุยส์แห่งเคมบริดจ์ ประสูติเมื่อวันเสาร์ที่ 23 เมษายน พ.ศ. 2561 เวลา 11.01 น. ณ โรงพยาบาลเซนต์แมรีส์ กรุงลอนดอน เป็นพระโอรสในเจ้าชายวิลเลียม ดยุกแห่งเคมบริดจ์ กับแคเธอริน ดัชเชสแห่งเคมบริดจ์ มีน้ำหนักเมื่อแรกประสูติ 3.8 กิโลกรัม

ฐานันดรศักดิ์

27 เมษายน 2561–ปัจจุบัน: ฮิสรอยัลไฮเนส เจ้าชายหลุยส์แห่งเคมบริดจ์ (His Royal Highness Prince Louis of Cambridge)
โฮะกุโตะเซ

การจัดรถโบกี้ในขบวนรถไฟ

การจัดรถโบกี้ในขบวนโฮะกุโตะเซประกอบด้วยชุดรถนอนรุ่น 24 ของ JR Eastใและ JR ฮอกไกโดโดยปกติประกอบด้วยรถนอนรุ่น 24 12 คันรวมทั้งรถเครื่องกำเนิดไฟฟ้า KaNi24 หัวรถจักรช่วงแรกวิ่งระหว่าง Ueno และอาโอโมริโดยปัจจุบันใช้รถจักรไฟฟ้า EF510 รุ่น 500 ของ JR East แทนรถจักรไฟฟ้า EF81 dual - voltageของ JR East ที่เก่าแล้ว และช่วงระหว่างโอโมริและฮะโกะดะเตะใช้รถจักรไฟฟ้า AC ED79 ของJR ฮอกไกโดและโดยช่วงระหว่างฮะโกะดะเตะและซัปโปโรใช้หัวรถจักรดีเซล DD51 2หัวของ JR ฮอกไกโด
บรรณวิทย์ เก่งเรียน

บทบาทในทางการเมืองและสังคม

พล.ร.อ.บรรณวิทย์ เก่งเรียน มีชื่อเสียงในสังคมเป็นครั้งแรกด้วยการเป็นนายทหารที่ดำรงตำแหน่งรองปลัดกระทรวงกลาโหม ที่ออกมาเปิดเผยอย่างตรงไปตรงมาว่า มีการใช้อำนาจการเมืองแทรกแซงการแต่งตั้งนายทหารระดับสูงในกองทัพ มีช่วงวิกฤตการณ์การเมืองในประเทศไทย พ.ศ. 2548-2549 ในรัฐบาลของ พ.ต.ท.ทักษิณ ชินวัตร พร้อมกับนายทหารคนอื่น ๆ จนถูกทางกระทรวงกลาโหม โดย พล.อ.ธรรมรักษ์ อิศรางกูร ณ อยุธยา รัฐมนตรีว่าการกระทรวงในขณะนั้นสอบวินัย
ภายหลังการรัฐประหารในวันที่ 19 กันยายน พ.ศ. 2549 พล.ร.อ.บรรณวิทย์ ได้รับการแต่งตั้งให้ดำรงตำแหน่งสมาชิกสภานิติบัญญัติแห่งชาติ (สนช.) พร้อมกับเป็นประธานคณะกรรมาธิการคมนาคมของสภานิติบัญญัติแห่งชาติ ทำการตรวจสอบการทุจริตในกระทรวงคมนาคมของรัฐบาล พ.ต.ท.ทักษิณ ชินวัตร ต่าง ๆ เช่น กรณีทุจริตการซื้อเครื่องตรวจจับวัตถุระเบิด CTX หรือ การทุจริตในสนามบินสุวรรณภูมิ เป็นต้น
ในการแต่งตั้งโยกย้ายข้าราชการประจำปี พ.ศ. 2550 พล.ร.อ.บรรณวิทย์ ได้รับโปรดเกล้า ฯ ให้ดำรงตำแหน่งประธานที่ปรึกษากระทรวงกลาโหม แทนตำแหน่งรองปลัดกระทรวงกลาโหม เนื่องจากถูกสนช.สายทหารกล่าวหาว่า พล.ร.อ.บรรณวิทย์ ไม่โปร่งใสในระหว่างทำหน้าที่บริหารองค์การแบตเตอรี่ และจากที่กระทบกระทั่งกับผู้บังคับบัญชา จากกรณีที่ออกมาปกป้องพล.อ.สพรั่ง กัลยาณมิตร[1]
ในการเลือกตั้งในปลายปี พ.ศ. 2550 พล.ร.อ.บรรณวิทย์ ได้ขอลาออกจากราชการทหารเพื่อที่ลงรับสมัคร ส.ส. ในระบบสัดส่วนของพรรครวมใจไทยชาติพัฒนา แต่ได้รับการอนุมัติจากกระทรวงกลาโหมล่าช้า จึงไม่ทันการสมัคร ซึ่ง พล.ร.อ.บรรณวิทย์ ได้ตั้งข้อสังเกตว่าเป็นการกลั่นแกล้งตนเอง แต่ทางกระทรวงกลาโหมได้ปฏิเสธ
เคย เป็นเลขาธิการลอนเทนนิสสมาคมแห่งประเทศไทย งานด้านการเมือง เป็นหนึ่งในสมาชิกและผู้ก่อตั้งสมัชชาประชาชนแห่งประเทศไทย และยังจัดรายการวิทยุเป็นประจำในวันเสาร์เวลา 08.30-10.00 น. ทางเอฟ.เอ็ม. 92.25 เมกกะเฮิร์ซ รวมไปถึงการจัดรายการสด ทางช่องทีวีผ่านดาวเทียม ช่อง ๑๓ สยามไท อีกด้วย
ประเทศมาดากัสการ์

ประวัติ

มีหลักฐานปรากฏว่า มีผู้คนอาศัยอยู่ในมาดากัสการ์มาเป็นเวลา 2000 ปีมาแล้ว และต่อมามีคนเชื้อสายแอฟริกันและอินโดนีเซียมาตั้งถิ่นฐานบนเกาะนี้ในศตวรรษที่ 16 ภายใต้การนำของดีโอกู ดีอัช นักบุกเบิกชาวโปรตุเกส ดินแดนในเกาะมาดากัสการ์รวมกันภายใต้ระบอบกษัตริย์ในช่วงปี พ.ศ. 2340-2404  แต่ฝรั่งเศสได้เข้าอ้างสิทธิ์ในการปกครองในปี พ.ศ. 2438 และต่อมาในปี พ.ศ. 2439 ระบอบกษัตริย์ถูกทำลายทำให้ตกเป็นอาณานิคมของฝรั่งเศสในวันที่ 6 สิงหาคม พ.ศ. 2439กษัตริย์องค์สุดท้ายคือสมเด็จพระราชินีนาถรานาวาโลนาที่ 3 แห่งมาดากัสการ์ และต่อมาปี พ.ศ. 2501 มีการลงประชามติให้สาธารณรัฐมาลากาซีมีอำนาจปกครองตนเองในประชาคมฝรั่งเศส และได้รับเอกราชในวันที่ 26 มิถุนายน พ.ศ. 2503

เชื้อชาติ

เมื่อ 2,000-1,500 ปีก่อน ชาวออสโตรนีเชียได้อพยพมายังมาดากัสการ์ และได้ผสมกับพวกชาวแอฟริกาพื้นเมือง ต่อมาก็มีชาวอาหรับ อินเดีย และยุโรป อพยพมาบนเกาะนี้ เป็นชาวมาลากาซี 16 ล้านคน เมรินา 3 ล้านคน เบตซิเลโอ 1 ล้านคน ซึมิเฮตี 989,000 คน และสะกาลาวะ 7 แสนคน

ศาสนา

ศาสนาคริสต์ร้อยละ 41 ศาสนาอิสลามร้อยละ 7 ศาสนาพราหมณ์-ฮินดูร้อยละ 0.1 ที่เหลือนับถือความเชื่อท้องถิ่น ผีสางนางไม้ ไสยศาสตร์ ฯลฯ
สนธิสัญญาไม่รุกรานกันระหว่างจีน-โซเวียต

สนธิสัญญาไม่รุกรานกันระหว่างจีน-โซเวียต (อังกฤษ: Sino-Soviet Non-Aggression Pact จีน: 中蘇互不侵犯條約) ได้มีการลงนามเมื่อวันที่ 21 สิงหาคม ค.ศ. 1937 ระหว่างสาธารณรัฐจีนและสหภาพโซเวียต ระหว่าง สงครามจีน-ญี่ปุ่นครั้งที่สอง
สนธิสัญญาดังกล่าวเป็นการเชื่อมความสัมพันธ์ระหว่างสาธารณรัฐจีน ซึ่งอยู่ภายใต้การปกครองของพรรคก๊กมินตั๋ง กับสหภาพโซเวียต หลังจากการเซ็นสัญญาเรียบร้อยแล้ว สหภาพโซเวียตได้ส่งเครื่องบินรบให้แก่รัฐบาลชาตินิยมจีนในปฏิบัติการเซท และให้ความช่วยเหลือทางเศรษฐกิจเพื่อลดปัญหาที่เกิดขึ้นจากการยึดครองของญี่ปุ่น ผู้นำจีน นายพลเจียงไคเช็คเชื่อว่านี่จะเป็นตัวบ่งชี้ว่าสหภาพโซเวียตเตรียมตัวจะมทำสงคราม อย่างไรก็ตาม เมื่อเวลาผ่านไป เขาก็รู้สึกตัวว่าสหภาพโซเวียตนั้นได้จำกัดการให้ความช่วยเหลือของตัวเอง รวมไปถึงไม่ได้เตือนจีนในกรณีการตกลงเป็นพันธมิตรกันอย่างเงียบๆ กับอังกฤษ ฝรั่งเศส และในภายหลัง คือ สหรัฐอเมริกา ซึ่งจะเป็นประโยชน์ต่อจีน ซึ่งจีนและญี่ปุ่นจะอ่อนแอลงกันทั้งคู่
สนธิสัญญาดังกล่าวยังเป็นการมุ่งความสนใจของสหภาพโซเวียตมาสนใจทางด้านแนวชายแดนตะวันออก ขณะที่นาซีเยอรมนีเตรียมทำสงครามกับสหภาพโซเวียต โดยเฉพาะอย่างยิ่ง หลังจากที่สนธิสัญญาความเป็นกลางโซเวียต-ญี่ปุ่นได้ลงนามไปแล้ว ทำให้ความสัมพันธ์ระหว่างจีนและนาซีเยอรมนีเลวร้ายลงไป และในที่สุดเยอรมนีก็ยุติ ความร่วมมือทางการทหารกับจีน ที่มีมาตั้งแต่ปี ค.ศ. 1911
สนธิสัญญาดังกล่าวนี้เป็นหนึ่งในสนธิสัญญาทางการทูตฉบับแรกๆ หลังจากจักรวรรดิจีนล่มสลาย และเป็นหนึ่งในเอกสารเบื้องต้นที่ชี้ถึงความร่วมมือกันระหว่างสหภาพโซเวียตและสาธารณรัฐประชาชนจีน สหภาพโซเวียต ในฐานะของผู้อัปถัมภ์ โดยเฉพาะอย่างยิ่ง ทางเศรษฐกิจ และจีนซึ่งเป็นรัฐบริวาร ซึ่งได้ลงเอยกันด้วยสนธิสัญญามิตรภาพจีน-โซเวียตแห่งปี ค.ศ. 1950
เจ้าหญิงชาร์ลอตต์ ดัชเชสแห่งวาเลนตินัว

พระประวัติ

เจ้าหญิงชาลอตต์ ดัชเชสแห่งวาเลนตินัว ประสูติเมื่อวันที่ 30 กันยายน พ.ศ. 2441 เป็นพระราชธิดานอกสมรสเพียงพระองค์เดียวใน เจ้าชายหลุยส์ที่ 2 องค์อธิปัตย์แห่งโมนาโก ประสูติแด่พระวรชายานอกสมรส มารี จูเลียตา ลูเวต แม้พระองค์จะประสูติจากพระวรชายานอกสมรส แต่ด้วยเป็นสายพระโลหิตเพียงพระองค์เดียวในเจ้าชายองค์อธิปัตย์ พระองค์จึงได้รับการสันนิฐานว่าจะได้ครองบัลลังก์โมนาโก แต่อย่างไรก็ตามรัฐสภาของโมนาโก ก็ไม่ได้อนุญาตให้เจ้าหญิงชาร์ลอตต์ขึ้นครองราชย์ได้ ด้วยทั้งหมดนี้ ความหวังในราชบัลลังก์โมนาโก จึงตกไปเป็นของเจ้าชายแรนีเย พระโอรสของพระองค์ ซึ่งจะได้ทรงราชย์เป็นเจ้าชายอธิปัตย์องค์ต่อไป
แต่ในอีกแง่มุมหนึ่งของสาธารณชน ทางราชวงศ์กรีมัลดีของโมนาโก ก็ไม่เคยมีเจ้าองค์อธิปัตย์ของราชวงศ์ที่เป็นสตรี ซึ่งตามโบราณกาลกล่าวไว้ว่า หากเจ้าพระประมุขแห่งโมนาโก มีราชบุตรเป็นสตรี ก็จะไม่มีสิทธิ์ในการครองราชย์ แต่จงยกบัลลังก์ให้กับพระอนุชาขององค์ประมุขพระองค์นั้น

การเป็นพระราชธิดาที่ถูกต้อง

ด้วยเหตุผลดังกล่าวที่ประสูติแด่พระวรชายานอกสมรสนั้น พระองคืถูกกังขาในการครองบัลลังก์ถัดจากพระราชบิดา จากรัฐสภาโมนาโก เจ้าชายหลุยส์ พระราชบิดาทรงยืนยันในการมีสิทธิของพระราชธิดา จนในที่สุด พระองค์ได้รับการยอมรับในโมนาโก และได้รับการสถนาปนาที่ ดัชเชสแห่งวาเลนตินัว
บุร็อก

อัล-บุร็อก (อาหรับ: البُراق‎ al-Burāq หรือ /ælˈbɔːræk/ "ฟ้าแลบ") เป็นม้าวิเศษในตำนานศาสนาอิสลาม: สิ่งมีชีวิตที่มาจากสวรรค์ โดยมักจะขนส่งเหล่าศาสดาหลายท่าน ซึ่งในฮะดีษส่วนใหญ่มักจะขนศาสดามุฮัมมัดจากมักกะฮ์ถึงเยรูซาเลม และกลับมาบนโลกในช่วงอิสรออ์กับมิอ์รอจญ์ หรือ 'การเดินทางในเวลากลางคืน'.

ศัพทมูลวิทยา

ใน สารานุกรมอิสลาม ได้อ้างถึงงานของอัล-ดามิรีว่า คำนี้ได้รับมาจากคำว่า"บัรก์" อาหรับ: برق‎ หมายถึง "ฟ้าแลบ".
ส่วน สารานุกรมอิรานิกา ได้กล่าวว่า "โบรัก" เป็นคำที่เป็นรูปภาษาอาหรับของ *บาราก หรือ *บารัก หมายถึง 'สัตว์ขี่, ภูเขา' (เปอร์เซียสมัยใหม่ บารา)".

การเดินทางสู่สวรรค์ชั้นเจ็ด

การเดินทางในเวลากลางคืนเริ่มขึ้นในปีที่สิบของการเป็นศาสดาของมุฮัมมัด ตอนนั้นเขาอยู่คนเดียวที่บ้านของลูกพี่ลูกน้องเขาในมักกะฮ์ (บ้านของฟาคิตะฮ์ บินต์ อบีฏอลิบ). หลังจากนั้น มุฮัมมัดเดินไปที่ มัสยิดใหญ่แห่งมักกะฮ์. ในขณะที่กำลังพักผ่อนที่กะอ์บะฮ์นั้น มลาอิกะฮ์ (เทวทูต) ญิบรีลได้ปรากฎต่อหน้าเขา พร้อมกับบุร็อก. มุฮัมมัดขึ้นบนหลังมันและเดินทางไป "มัสยิดที่ไกลที่สุด".
สถานที่ของมัสยิดนั้นไม่เป็นที่แน่ชัด แต่ส่วนใหญยืนยันว่ามันหมายถึงมัสยิดอัลอักศอในเยรูซาเลม. หลังจากนั้นบุร็อกได้นำท่านไปที่สวรรค์ชั้นต่างๆ เพื่อพบบรรดาศาสดารุ่นแรกและพบกับอัลลอฮ์. พระองค์บัญชาให้มุฮัมมัดบอกกับผู้ศรัทธาว่าต้องละหมาด 50 ครั้งต่อวัน. แต่หลังจากโต้แย้งกับนบีมูซา (โมเสส) แล้ว มุฮัมมัดได้กลับไปหาอัลลอฮ์และพระองค์ทรงลดเวลาละหมาดเหลือ 10 ครั้ง และจากนั้นจึงเป็น 5 ครั้งต่อวัน. หลังจากนั้นบุร็อกได้ส่งมุฮัมมัดกลับไปที่มักกะฮ์
ตำบลบ้านโป่ง (อำเภองาว)

ประชากร

มีประชากร 6,839 คน ประกอบด้วยชาย 3,452 คนและหญิง 3,387 คน